b'\n_START_ARTICLE_\nKarl-Heinz Brunner\n_START_SECTION_\nBiografie\n_START_PARAGRAPH_\nDup\xc4\x83 absolvirea bacalaureatului, Brunner a studiat Managementul \xc3\x8entreprinderilor, Jurisdic\xc8\x9bie \xc8\x99i Management \xc3\xaen Reutlingen, Starnberg \xc8\x99i Bratislava. \xc3\x8encep\xc3\xa2nd cu anul 2005 lucreaz\xc4\x83 ca \xc8\x99i consultant juridic independent \xc8\x99i ca si asociat girant \xc3\xaen firma Illertisser Sonnenschein. Brunner este co-editor al revistei politice Berliner Republik. De asemenea este pre\xc8\x99edinte al \xe2\x80\x9eFreundeskreises Illertissen\xe2\x80\x9c - Elbogen / Loket n. O. Este voluntar la Crucea Ro\xc8\x99ie, unde e membru din 1970, precum \xc8\x99i la Arbeiterwohlfahrt. Brunner e c\xc4\x83s\xc4\x83torit \xc8\x99i are doi copii adul\xc8\x9bi. Din 2011 de\xc8\x9bine o catedr\xc4\x83 la Facultatea Biberach \xc3\xaen domeniul Public Private Partnership.\n_START_SECTION_\nAngajament politic\n_START_PARAGRAPH_\nBrunner a intrat \xc3\xaen Partidul Social-Democrat (SPD) \xc3\xaen anul 1982. Din 1985 este activ \xc3\xaen politica local\xc4\x83. \xc3\x8entre 1990 \xe2\x80\x93 2002 a fost primar \xc3\xaen Illertissen, din 1996 este membru \xc3\xaen Consiliul Local din districtul Neu-Ulm. \xc3\x8en 2009 \xc8\x99i \xc3\xaen 2013 a candidat pentru un mandat direct \xc3\xaen circumscrip\xc8\x9bia electoral\xc4\x83 Neu-Ulm; \xc3\xaen 2013 a reu\xc8\x99it s\xc4\x83 intre \xc3\xaen Parlamentul Germaniei pe lista PSD (SPD) din Land-ul Bayern. \xc3\x8en Parlamentul Germaniei este membru \xc3\xaen Comisia de Ap\xc4\x83rare, Comisia Juridic\xc4\x83 \xc8\x99i pentru Drepturile Consumatorului \xc8\x99i \xc3\xaen Sub-Comisia Dezarmare, Controlul Armamentului \xc8\x99i Neproliferare din cadrul Comisiei Parlamentare pentru Politic\xc4\x83 Extern\xc4\x83. \xc3\x8en Comisia de Ap\xc4\x83rare este raportor al partidului din care face parte pe domeniul For\xc8\x9be Aeriene, \xc3\xaen Comisia Juridic\xc4\x83 este responsabil pentru domeniul Falimentul \xc3\x8entreprinderilor, precum \xc8\x99i pentru Egalitatea Homosexualilor; de asemenea este purt\xc4\x83tor de cuv\xc3\xa2nt pe teme de politic\xc4\x83 de ap\xc4\x83rare \xc3\xaen Grupul Parlamentar Germano-Austriac. De asemenea este membru al Partidului Social-Democrat Austriac \xc8\x99i al \xc4\x8cesk\xc3\xa1 strana soci\xc3\xa1ln\xc4\x9b demokratick\xc3\xa1.\n_START_SECTION_\nComisia OSCE de Supraveghere a Alegerilor, Ucraina 2014\n_START_PARAGRAPH_\n\xc3\x8en calitate de membru al Adun\xc4\x83rii Parlamentare a NATO, \xc3\xaen timpul crizei din Ucraina din 2014 Brunner a f\xc4\x83cut parte din Comisia OSCE de Supraveghere a Alegerilor care a avut misiunea s\xc4\x83 supravegheze alegerile preziden\xc8\x9biale din acela\xc8\x99i an. Cu aceast\xc4\x83 ocazie a participat \xc8\x99i la diverse \xc3\xaent\xc3\xa2lniri cu asocia\xc8\x9bii locale din domeniul LGBT.'